stanford-oval/wikipedia huggingface dataset:
Mol

Mol viittaa seuraaviin asioihin:
mooli, SI-järjestelmän mukainen mittayksikkö
Mol (Belgia), kunta Belgiassa
Mol (Serbia), kylä Serbiassa
MOL liga, jääkiekkosarja
MOL-ohjelma, osa Yhdysvaltain ilmavoimien avaruuslento-ohjelmaa 1960-luvulla
De Mol (televisiosarja), belgialainen tositelevisiokilpailu
sukunimenä;
Albert Mol (1917–2004), alankomaalainen kirjailija, näyttelijä ja televisiokasvo
Gretchen Mol (s. 1972), yhdysvaltalainen näyttelijä ja malli
Joaquim Giovanni Mol Guimarães (s. 1960), brasilialainen roomalaiskatolinen piispa
John de Mol (s. 1955), alankomaalainen media-yrittäjä ja miljardööri
Leo Mol (1915–2009), ukrainalaissyntyinen kanadalainen kuvanveistäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mol”, voi hakea sivunnimihaulla, laajalla sivunnimihaulla tai tekstihaulla.
Moland

Moland on seuraavien norjalaisten henkilöiden sukunimi:
Tjostolv Moland (1981–2013), Kongossa kuolemaantuomittu entinen upseeri
Torstein Moland (s. 1945), ekonomisti ja keskuspankin johtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Milford-luokka

| Milford-luokka |
| --- | --- |

Tekniset tiedot
Uppouma:  1 906 35/94 bm
Pituus:  55,17 m (tykkikansi) 45,5 m (köli)
Leveys:  14,94 m
Syväys:  6,4 m
Koneteho:  täystakiloitu purjealus
Miehistöä:  590
Aseistus
Meritorjunta:  74 tykkiä
Milford-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka.
Suunnittelu

Jean-Louis Barrallierin suunnittelemat alukset tilattiin 16. joulukuuta 1796, mutta toisen tilaus peruutettiin 1800. Ne olivat muunnos suunnittelijan 1795 vesillelasketusta HMS Spenseristä. Niiden aseistuksena oli alemmalla tykkikannella 28 kappaletta 32 naulan ja ylemmällä tykkikannella kolmekymmentä  24 naulan tykkiä. Puolikannella oli neljätoista ja keulakannella kaksi 9 naulan tykkiä, joita täydensi kaksi 32 naulan karronadia. Lisäksi takakannella oli kuusi 18 naulan karronadia.
Alukset

| Nimi | Telakka | Tilattu | Vesille | Palvelus | Kohtalo |
| --- | --- | --- | --- | --- | --- |
| HMS Milford | Jacobs, Milford Haven | kesäkuu 1798 | 1. huhtikuuta 1809 | toukokuu 1809 | romutettu 1846 |
| HMS Princess Amelia | Chathamin telakka | 1. tammikuuta 1799 |  |  |  tilaus peruutettu maaliskuussa 1800 |
Murata Electronics

| Murata Electronics Oy |
| --- | --- |

Tunnuslause:  Innovator in Electronics
Perustettu:  1991
Toimiala:  Elektroniikkateollisuus
Tuotteet:  Anturit
Omistaja:  Murata Manufacturing
Kotisivu:  http://muratafinland.com/
Infobox OKVirheellinen NIMI-arvo: 
Murata Electronics 2019 valmistuneen tehdaslaajennuksen jälkeen
Murata Electronics Oy (aiemmin VTI Technologies Oy) on anturitekniikkaa kehittävä suomalainen yritys. Yhtiö valmistaa kiihtyvyys-, kallistus- ja kulmanopeusantureita. Sen tuotteita käytetään autoteollisuudessa, terveysteknologiassa ja erilaisissa teollisissa sovelluksissa.
Yhtiö on perustettu vuonna 1991 ja on toiminut aiemmin nimellä VTI Technologies Oy. Vuodesta 2002 omistaja oli EQT, joka ilmoitti VTI:n myynnistä Murata Manufacturingille vuonna 2011. Kauppa valmistui vuonna 2012, jonka jälkeen yhtiön nimeksi muutettiin Murata Electronics Oy.
Aiheesta muualla

Murata Manufacturing
Muulo

Muulo (ruots. Mulby) on keskiaikainen kylä lounaisessa Espoossa nykyisen Kurttilan alueella. Sen alkuperäinen tonttimaa on sijainnut Espoonjoen etelärannalla. Vuoden 1540 maakirjan mukaan Mulbyhyn kuului autioitunut kantatalo sekä talot Niss, Petas, Hinds ja Jupp. Myös Niss on saattanut olla kylän alkutalo, sillä siitä käytettiin vielä 1720-luvulla nimeä Mulby.
Mulby syntyi Kauklahden kylän maille, eikä sen nimen alkuperästä ole varmaa tietoa. Mulby-nimi on saattanut pohjautua alkutalon nimeen, joka on johdettu isännän nimestä. Vuonna 1432 paikkakunnalla lautamiehenä toimi Eric Mull ja vuodelta 1492 on maininta Nils Muule -nimisestä miehestä.
Historiallisen Muulon alueelle on rakennettu pientaloja. Vanha kylännimi on esillä eräiden kulkuväylien nimissä, kuten Mulbynmäki ja Muulonranta.
Aiheesta muualla

Kotus.fi: Mulbyn lakeuksilla
Muuli (rikollisuus)

Muuli on rikollisuudessa henkilö, joka vastaanottaa laittomasti hankittua omaisuutta ja välittää sitä eteenpäin. Muuli nimitys sai alkunsa huumeita maasta toiseen kuljettaneista huumekuriireista. Nimitys on laajentunut käytettäväksi myös esimerkiksi tietotekniikkarikollisuudessa, jossa muuleja käytetään laittomasti hankittujen tavaroiden ja varojen siirtämiseen. Muulina toimiminen on monien maiden lainsäädännöissä kiellettyä. Suomessa muulina toimimisesta rangaistaan yleensä joko rahanpesuna tai törkeänä rahanpesuna.
Aiheesta muualla

Uusi rikosilmiö Suomessa: muulit pesevät verkkopankeista huijattua rahaa tietoviikko.fi.  21.10.2011. Arkistoitu 22.10.2011.
My Only One

"My Only One" on suomalainen englanninkielinen pop/rock-sävelmä, jonka levytti ensimmäisenä Jim & The Beatmakers singlelevylle vuonna 1964. Laulun säveltäjä on Raul Wikström (edellä mainitun yhtyeen laulusolisti ”Jim”).
Vuonna 1975 Hurriganes levytti sen albumilleen Crazy Days. Lauluosuuden hoiti Cisse Häkkinen, ja ”My Only One” oli myös Hurriganesin konserteissa Häkkisen vakionumero.
Mazda C -pohjalevy

Mazda C -pohjalevy on Mazdan kehittämä pohjalevy etu- ja nelivetoisille ylemmän keskiluokan automalleille. Se on kehitetty Mazdan G-pohjalevyn perustalta.
CA

Mazda Xedos 6 / Eunos 500 (1992–1999)
CB

Viisiovista Mazda Lantista myytiin Euroopassa osana 323-mallistoa nimellä 323F. Muut 323-korimallit perustuivat B-pohjalevylle.
Mazda Lantis / 323F (1993–1998)
CG

CG-pohjalevyä käytettiin yksinomaan Japanin markkinoille suunnitellussa Mazda Capellassa (myytiin myös Ford Telstarina). Auto oli suunniteltu alle 1 700 millimetriä leveäksi verotussyistä.
Ford Telstar II (1994–1997)
Mazda Capella (CG) (1994–1997)
CP

Ford Ixion (1999–2005)
Mazda Premacy (CP) (1999–2004)
CW

Mazda5 (CW) (2010–2018)
Nissan Lafesta (B35) (2011–2017)
Monongalian piirikunta

Monogalian piirikunnan oikeus- ja hallintorakennus
Länsi-Virginian sijainti Yhdysvalloissa
Monongalian piirikunta on piirikunta Länsi-Virginian osavaltiossa Yhdysvalloissa. Piirikunta on perustettu vuonna 1776 ja sen nimi juontuu Monongahela-joesta. Vuonna 2010 piirikunnan asukasluku oli 96 189. Piirikunnan hallintokeskus on Morgantown.
Maantiede

Piirikunnan pinta-ala on 950 km², josta maata on noin 930 km² ja vesistöjä 15 km².
Väestö

Vuoden 2000 väestönlaskennan mukaan Monongalian piirikunnassa oli 81 866 asukasta, 33 446 taloutta ja 18 495 perhettä. Väestötiheys oli 88/km². Asukkaista yli 92 prosenttia oli valkoihoisia. Piirikunnan talouksien mediaanitulo oli 28 625 dollaria ja perheiden 43 628 dollaria. Miesten mediaanitulo oli 33 113 dollaria ja naisten 23 828 dollaria. Tulot henkilöä kohden olivat 17 106 dollaria. Noin 11,3 prosenttia perheistä ja 22,8 prosenttia koko väestöstä, 17,9 prosenttia alle 18-vuotiaista ja 8 prosenttia yli 65-vuotiaista eli köyhyysrajan alapuolella.
Aiheesta muualla

Kuvia tai muita tiedostoja aiheesta Monongalian piirikunta Wikimedia Commonsissa
Mikalojus Konstantinas Čiurlionis

Mikalojus Konstantinas Čiurlionis.
Mikalojus Konstantinas Čiurlionis (22. syyskuuta (J: 10. syyskuuta) 1875 Sena Varėna, Vilnan kuvernementti, Venäjän keisarikunta — 10. huhtikuuta (J: 28. maaliskuuta) 1911 Putelnik, Varsovan kuvernementti, Puolan kuningaskunta, Venäjän keisarikunta) oli liettualainen säveltäjä ja kuvataiteilija. Hän kuuluu symbolismin ja jugendtyylin edustajiin, ja hän on tunnetuimpia liettualaisia taiteilijoita.
Elämänvaiheet

Čiurlionisin musikaalisuus havaittiin varhain, ja hän aloitti musiikkiopintonsa ruhtinas Michał Ogińskin (1849–1902) orkesterikoulussa Plungėssa 13-vuotiaana. Neljä vuotta myöhemmin hän sai stipendin ja siirtyi Varsovaan opiskelemaan pianonsoittoa ja sävellystä (1894–1899). Valmistuttuaan Varsovan konservatoriosta hän toimi opettajana ja vapaana säveltäjänä Varsovassa. Ruhtinas Ogiński lähetti hänet jatko-opintoihin Leipzigin konservatorioon, mutta ruhtinaan kuoltua hän joutui palaamaan Varsovaan.
Musiikin ohella Čiurlionis oli kiinnostunut luonnontieteistä ja psykologiasta. Leipzigin-kauden jälkeen hän keskittyi joksikin aikaa maalaustaiteeseen ja kirjoittautui Varsovan taideakatemiaan. Vuonna 1909 hän avioitui runoilija ja kriitikko Sofija Kymantaitė-Čiurlionienėn (1886–1958) kanssa.
Čiurlionis tavoitteli taiteiden synteesiä: hän maalasi kuvasarjoja, joilla on musiikilliset nimet (Sonaatit, Fuugat), ja hänen orkesterisävellyksensä ovat lavean maalauksellisia (Meri, Metsässä). Maalarina hän sai vaikutteita mm. Arnold Böckliniltä ja säveltäjänä Richard Straussilta.
Čiurlionis asui Užupisin kaupunginosassa Vilnassa ja kuoli keuhkokuumeeseen 35-vuotiaana.
Čiurlionisin tuotanto kattaa noin 250 sävellystä ja noin 300 maalausta. Hänen maalauksiaan säilytetään M. K. Čiurlionisin kansallisessa taidemuseossa Kaunasissa Liettuassa.
Tunnustukset

Čiurlionisin mukaan on nimetty asteroidi.
Tuotanto > Tunnetuimpia sävellyksiä

De profundis, kantaatti sekakuorolle ja orkesterille (1899)
jousikvartetto c-molli (1901–1902)
Kestutis, orkesterialkusoitto (1902)
Miške (Metsässä), sinfoninen runoelma (1900–1901)
Jūra (Meri), sinfoninen runoelma (1903–1907)
Jurate, keskeneräinen ooppera
Tuotanto > Tunnetuimpia maalauksia

Maailman luominen (1905–1906)
Aurinkosonaatti (1907)
Kevätsonaatti (1907)
Käärmesonaatti (1908)
Pyramidisonaatti (1908)
Tuotanto > Sarja Maailman luominen

I
II
III
IV
V
VI
VII
VIII
IX
X
XI
XII
XIII
Aiheesta muualla

Wikimedia Commonsissa on kuvia tai muita tiedostoja aiheesta .
M. K. Čiurlionisin kansallinen taidemuseo (englanniksi)
Mikalojus Konstantinas Čiurlionis: Life, Paintings, Music (englanniksi)
Lithuanian Music Information and Publishing Centre (englanniksi)
Mestareiden kisa

| Mestareiden kisa |
| --- | --- |
  Mestareiden kisa 2022 

Maa:  Kansainvälinen
Ensimmäinen kausi:  1988
Kuljettajien mestari:   David Coulthard
Tallien mestari:   Saksa
Virallinen kotisivu
Mestareiden kisa (engl. Race of Champions, ROC) on vuosittain järjestettävä autourheilutapahtuma. Tapahtumassa järjestetään lukuisia erilaisia kilpailuja, joihin ottavat osaa maailman huipputason ralli- ja ratakuljettajat. Kisan järjestivät ensi kertaa vuonna 1988 Michèle Mouton ja Fredrik Johnson kaksi vuotta aikaisemmin Korsikan rallissa kuolleiden Henri Toivosen ja Sergio Creston muiston kunniaksi.
Mestareiden kisa on ainoa tapahtuma, jossa ralli- ja ratakuljettajat ottavat toisistaan mittaa mies miestä vastaan tasaväkisellä kalustolla. Henkilökohtaisen kilpailun voittaja on "Mestareiden mestari" ja hänet palkitaan Henri Toivosen muistopokaalilla. Vuonna 1999 mukaan otettiin maajoukkuekilpailu, jossa joukkue koostuu rata- ja rallikuljettajasta. Aikaisemmin mukana oli kolmantena miehenä myös moottoripyöräilijä.
Yli kymmenen vuoden ajan kilpailu järjestettiin Gran Canarialla, mutta vuosina 2004–2006 kisa ajettiin Pariisin lähistöllä sijaitsevalla Stade de France -stadionille rakennetulla radalla ja vuosina 2007–2008 Lontoon Wembleyllä. Vuonna 2009 kilpailu ajettiin Pekingin olympiastadionilla ja vuosina 2010 ja 2011 Düsseldorfissa Saksassa. Vuonna 2012 kilpailu ajettiin Thaimaan Bangkokissa Rajamangala Stadiumilla. Vuoden 2013 kilpailu jouduttiin perumaan Thaimaan poliittisten mielenosoituksien takia. Vuonna 2014 kilpailu ajettiin Barbadoksella Bushy Park nimisellä alueella. Vuoden 2015 kilpailu ajettiin Lontoon olympiastadionilla.
Aiheesta muualla

Kuvia tai muita tiedostoja aiheesta Mestareiden kisa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Race of Champions
Käännös suomeksi
My One and Only Love

”My One and Only Love” (vap. suom. Ainut rakkauteni) on Guy Woodin säveltämä ja Robert Mellinin sanoittama jazzstandardi.
Vuonna 1947 sävelletyn kappaleen alkuperäinen nimi oli ”Music from Beyond the Moon” ja sen oli sanoittanut Jack Lawrence. Robert Mellin teki kappaleeseen uudet sanat vuonna 1953, ja Frank Sinatra äänitti kappaleen ”I’ve Got the World on a String” -singlensä kääntöpuoleksi. Ensimmäisen jazznauhoituksen kappaleesta teki Charlie Ventura vuonna 1953. Kappaleen ovat levyttäneet myös muun muassa Benny Carter, John Coltrane, McCoy Tyner, Carmen McRae, Chick Corea ja Cassandra Wilson.
Pepe Willberg nauhoitti kappaleesta vuonna 1976 suomenkielisen version nimellä ”Ensirakkauden päivät”. Suomenkielisen sanoituksen teki Juha Vainio.
Mazda MX-5

| Mazda MX-5 |
| --- | --- |

Valmistustiedot
Valmistusmaa:   Japani
Valmistaja:  Mazda
Valmistusvuodet:  1989–
Muut nimet:  Eunos Roadster Mazda Miata Mazda Roadster
Korimalli:  2-ovinen roadster
Luokka:  S-segmentti
Teknisesti samankaltaisia:  Fiat 124 Spider
Tekniset tiedot
Moottori:  R4
Iskutilavuus:  1597–1999 cm3
Teho:  65–125 kW
Huippunopeus:  ?–210 km/h
Kiihtyvyys:  11,3 s (0-100 km/h)
Vetotapa:  takaveto
Mazda MX-5 on Mazdan valmistama kaksipaikkainen takavetoinen avoauto. Auto tunnetaan Japanissa nimellä Mazda Roadster (マツダ・ロードスター, Matsuda Rōdosutā) tai Eunos Roadster (ユーノス・ロードスター, Yūnosu Rōdosutā), ja Pohjois-Amerikassa nimellä Mazda MX-5 Miata.
Yleistä

MX-5 on rakennettu tavoitteena tehdä brittiläisen perinteen mukainen kaksipaikkainen roadster. Tämä tarkoittaa pientä ja kevyttä koria, eteen sijoitettua moottoria sekä takavetoa. Auton esikuvina voidaan pitää esimerkiksi Triumph Heraldin tai MGB Roadsterin tyylisiä autoja. Varsinaisia kilpailijoita MX-5:llä ei alkujaan ollut, vaan on sanottu, että se tuli vuonna 1989 paikkaamaan markkinoilla ollutta aukkoa.
Alusta alkaen tavoitteena on myös ollut pitää auton myyntihinta kohtuullisena. Tässä on myös onnistuttu: Vuoden 2000 toukokuussa Guinnessin ennätysten kirja palkitsi MX-5:n historian kaikkien aikojen eniten myytynä kaksipaikkaisena urheiluavoautona. Tuolloin autoa oli valmistettu yhteensä 531 890 kpl. Mallin valmistus aloitettiin huhtikuussa 1989. Toukokuuhun 2006 mennessä autoa oli sen 16 valmistusvuoden aikana myyty maailmanlaajuisesti yhteensä noin 769.454 kappaletta. Tammikuussa 2007 Mazda ilmoitti, että kokonaistuotantomäärässä rikottiin 800.000 kappaleen raja.
Vaikka mallisarja on vanha, on varsinaisia uudistuksia ennen vuotta 2005 nähty vain vuonna 1998. MX-5:n kolmas sukupolvi esiteltiin yleisölle Geneven autonäyttelyssä helmikuussa 2005 ja neljäs sukupolvi vuonna 2014.
Vuoden 2002 Euro NCAP -kolaritestistä MX-5 sai tulokseksi neljä tähteä viidestä. Uusin sukupolvi ansaitsi vuonna 2015 täydet viisi tähteä.
Vuonna 2016 MX-5 voitti World Car of the Year 2016 -palkinnon. Se sai myös parhaan muotoilun palkinnon.
Sukupolvet

1. sukupolvi (NA; 1989–1998)
2. sukupolvi (NB; 1998–2005)
3. sukupolvi (NC; 2005–2015)
4. sukupolvi (ND; 2015–)
Tekniset tiedot

Luokka: Roadster
Kori: 2-ovinen avoauto
Moottori: R4
Huippunopeus: 210 km/h
Kiihtyvyys (0-100 km/h): 6,9 s
Iskutilavuus: 1597–1999 cm³
Teho: 65–125 kW
Muuta

Vuonna 2006 tuli myyntiin myös kovakattoinen MX-5 Roadster Coupé.
Aiheesta muualla

Kuvia tai muita tiedostoja aiheesta Mazda MX-5 Wikimedia Commonsissa
Mazda Motor Corporationin automallit
Ensimmäisen sukupolven Mazda MX-5
Toisen sukupolven Mazda MX-5 (face lift)
Kolmannen sukupolven Mazda MX-5.
Kovakattoinen Mazda MX-5.
Neljännen sukupolven Mazda MX-5 konepellin alla on kaksilitrainen Skyactiv-G moottori.
Mustakyynelrastas

| Mustakyynelrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Australianrastaat Drymodes
Laji::  superciliaris
Kaksiosainen nimi
 Drymodes superciliaris  Gould, 1850 
Katso myös
   Mustakyynelrastas Wikispeciesissä   Mustakyynelrastas Commonsissa 
Infobox OKNimi-testi OKIUCN-testi OK: 
Mustakyynelrastas (Drymodes superciliaris) on pensassieppojen heimoon kuuluva varpuslintu.
Levinneisyys

Mustakyynelrastasta tavataan Australian pohjoisosissa, Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.
Mustakäpinkäinen

| Mustakäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  melas
Kaksiosainen nimi
 Edolisoma melas  (Lesson, 1828) 
Synonyymit
 Coracina melas 
Katso myös
   Mustakäpinkäinen Wikispeciesissä   Mustakäpinkäinen Commonsissa 
Infobox OKVirheellinen NIMI-arvoIUCN-testi OK: 
Mustakäpinkäinen (Edolisoma melas) on käpinkäisten heimoon kuuluva varpuslintu.
Levinneisyys

Mustakäpinkäistä tavataan Indonesiassa ja Papua-Uudessa-Guineassa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.
Mustakylkikukastaja

| Mustakylkikukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  celebicum
Kaksiosainen nimi
 Dicaeum celebicum  Müller, 1843 
Katso myös
   Mustakylkikukastaja Wikispeciesissä   Mustakylkikukastaja Commonsissa 
Infobox OKNimi-testi OKIUCN-testi OK: 
Mustakylkikukastaja (Dicaeum celebicum) on kukastajien heimoon kuuluva varpuslintu.
Levinneisyys

Mustakylkikukastajaa tavataan Indonesiassa. Lajia on kuvattu laajalle levinneeksi ja yleiseksi, ja sen kannankehitys on vakaa. Se on luokiteltu elinvoimaiseksi.
Mustakuusama

| Mustakuusama |
| --- | --- |

Tieteellinen luokittelu
Kladi::  Putkilokasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Dipsacales
Heimo::  Kuusamakasvit
Suku::  Kuusamat Lonicera
Laji::  nigra
Kaksiosainen nimi
 Lonicera nigra  L. 
Katso myös
   Mustakuusama Commonsissa 
Infobox OKNimi-testi OK: 
Mustakuusama (Lonicera nigra) on kuusamalaji, jota käytetään koristepensaana. Se kasvaa 0,5–1,5 metriä korkeaksi. Oksat ovat vaaleanruskeat, kaljut tai hienokarvaiset. Lehdet kasvavat vastakkain, ne ovat 3–7 senttimetrin mittaisia, ehyitä, muodoltaan suikeita–leveän soikeita. Lehtilavat ovat päältä kiiltävänvihreitä ja suonia pitkin karvaisia, alta vaaleanvihreitä. Kukat kasvavat kaksittain lehtihankaisissa kukkaperissä, joiden pituus on 3–4 kertaa kukkien pituuden verran. Kukat ovat valkoisia tai vaaleanpunaisia, teriön tyvipuolen torvi on puolet teriön pituudesta, kärkipuolella on kaksi selvää huulta. Hedelmänä on parittainen marja, kaksi marjaa ovat tyvestä yhteenkasvaneet, ne ovat kypsänä sinimustia.
Mustakuusama esiintyy alkuperäisenä Keski-Euroopan vuoristoissa.
Aiheesta muualla

Suomen Lajitietokeskus: Mustakuusama – Lonicera nigra
Mustakutoja

| Mustakutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  nigerrimus
Kaksiosainen nimi
 Ploceus nigerrimus  Vieillot, 1819 
Katso myös
   Mustakutoja Wikispeciesissä   Mustakutoja Commonsissa 
Infobox OKNimi-testi OKIUCN-testi OK: 
Mustakutoja (Ploceus nigerrimus) on kutojien heimoon kuuluva varpuslintu.
Levinneisyys

Mustakutojaa tavataan Afrikan länsi- ja keskiosissa. Lajia on kuvattu yleiseksi tai runsaslukuiseksi, ja sen kannankehitys on vakaa. Se on luokiteltu elinvoimaiseksi.
Munkedal

| Munkedal |
| --- | --- |
 Kvistrumsbron Munkedalissa.
 Munkedal
 Koordinaatit: 58°29′N, 11°41′E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Munkedalin kunta
Pinta-ala:  
 – Maa:  5,41 km²
Väkiluku:  3 718
 – Väestötiheys:  687,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Munkedalin taajama vuoden 1990 rajauksen mukaan.
Munkedal on samannimisen Munkedalin kunnan keskustaajama länsi-Ruotsissa, Länsi-Götanmaan läänissä lähellä Göteborgia. Munkedal sijaitsee noin 25 kilometrin päässä Uddevallasta pohjoiseen. Taajamassa oli vuoden 2010 lopussa 3 718 asukasta.
Väestönkehitys

| Munkedalin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 839 | 2 839 |
| 1965 | 1965 |    | 2 987 | 2 987 |
| 1970 | 1970 |    | 3 164 | 3 164 |
| 1975 | 1975 |    | 3 581 | 3 581 |
| 1980 | 1980 |    | 3 728 | 3 728 |
| 1990 | 1990 |    | 3 951 | 3 951 |
| 1995 | 1995 |    | 3 917 | 3 917 |
| 2000 | 2000 |    | 3 776 | 3 776 |
| 2005 | 2005 |    | 3 704 | 3 704 |
| 2010 | 2010 |    | 3 718 | 3 718 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Munkedalin kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Munkedal – Etäisyys Uddevallasta on käännöstä.
Länsi-Götanmaan läänin kuntien keskustaajamat
Käännös suomeksi
Montecristo

Montecristo
| --- | --- |
Sijainti:  Portoferraio Livorno Toskana Italia
Saariryhmä:  Toscanan saaristo
Vesialue:  Tyrrhenanmeri
Merialue:  Välimeri
Korkein kohta:  Fortezza, 645 m
Pinta-ala:  10,4 km²
| --- | --- |
Asukasluku:  2
muokkaa - muokkaa wikitekstiä - muokkaa Wikidataa
Montecristo, Toscanan saaristo
Montecristo on pieni italialainen saari Välimeressä Korsikan ja Manner-Italian puolivälissä, etelään Elbasta ja länteen Gigliosta. Saari on leveimmillään 4,08 kilometrin levyinen. Se kuuluu Toscanan saaristoon, ja tunnetaan varmaankin parhaiten Alexandre Dumas'n romaanin Monte-Criston kreivin tapahtumapaikkana. Saari ei kuitenkaan todellisuudessa vastaa romaanin kuvausta.
Monte Cristo tarkoittaa italiaksi "Kristuksen vuorta". Legendan mukaan Palermon piispa Mamilian (joka pakeni sinne vandaaleja vuonna 445) voitti siellä lohikäärmeen ja vaihtoi nimen roomalaisajalta peräisin olevasta Montegiovesta ("Jovin (Juppiterin) vuori") Montecristoksi.
Saari on vaikeapääsyinen, ja Italian hallitus pitää sitä luonnonpuistona. Saarelle pääsee vuosittain vain 1000 vierailijaa.
Saarelle saa rantautua vain Cala Maestran lahteen, jossa on myös saaren ainoa hiekkaranta. Saarta ympäröivällä merialueella ei saa uida, kalastaa eikä ankkuroitua.
Saarella on asunut vain kaksi vakituista asukasta, jotka huolehtivat suojelualueesta. Sen lisäksi saarella oleskelee kahden viikon vuoroissa Corpo Forestale dello Staton metsänvartijoita mantereelta Follonican kaupungista.
Saari on Jukka M. Heikkilän romaanin "Juppiterin saari" tapahtumapaikka.
Maamerkkejä

St. Mamilianon luostarin rauniot
St. Mamilianon luola
Montecriston linnoitus saaren korkeimmalla kohdalla (645 m)
Royal Villa
Natural History Museum
Botanical Garden
Mill at the Grotto of St. Mamiliano (rauniot)
Chapel of Santa Maria at the Cala di Santa Maria (rauniot)
Pyhän Mamilianin luola saarella.
Luostarin rauniot.
Cala Maestra.
Villa Reale.
Saari lentokoneesta nähtynä.
Aiheesta muualla

Kuvia tai muita tiedostoja aiheesta Montecristo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Montecristo
Käännös suomeksi